Carantina de la Australian Open, motiv de frustrare pentru tenismeni. Cerinţele lui Novak Djokovic au fost refuzate.
Sportivii de la Australian Open sunt nemulțumiți de carantină. Djokovic a făcut o listă de cereri care a fost respinsă. Iubita lui Tomic s-a plâns că nu poate să-și spele părul la izolare.
Sportivii de la Australian Open se plâng de condițiile de închisoare prin care trebuie să treacă înainte de competiție.72 de jucători de la Australian Open au fost carantinați după depistarea unor cazuri de COVID. Ei nu au voie să iasă din camere timp de două săptămâni, nu au voie la sala de forță sau pe terenul de joc.Liderul mondial Novak Djokovic le-a cerut organizatorilor case private cu teren de antrenament, întâlniri cu antrenorii în baza unor teste negative și mâncare mai bună. Toate cerințele sârbului au fost refuzate.Izolarea i-a afectat și pe însoțitorii jucătorilor. Iubita lui Bernard Tomic spune că nu poate să se spele singură pe cap: "Asta e cea mai rea parte a carantinei. Nu-mi spăl niciodată părul singură. Eu nu fac așa ceva. În mod normal am coafeze care mă spală de două ori pe săptămână. Asta e situația cu care ne confruntăm".